‘বাংলার ক্যাপ্টেন’ বিদায় নিচ্ছেন! ডিওয়াইএফআইয়ের পরবর্তী নেতা কে?

কলকাতা: ডিওয়াইএফআই (DYFI) থেকে মীনাক্ষী মুখোপাধ্যায় (Meenakshi Mukherjee) ও কলতান দাশগুপ্ত (Koltan Dasgupta) সরে যাওয়ার পর নেতৃত্বে কারা আসবেন, তা নিয়ে চরম জল্পনা শুরু হয়েছে সিপিআইএমে (CPI(M))। সম্প্রতি ডানকুনির (Dankuni) সিপিআইএমের রাজ্য সম্মেলনের প্রকাশ্য সমাবেশে ‘বাংলার ক্যাপ্টেন মীনাক্ষী’ (Banglar Captain Meenakshi) লেখা হোডিং নিয়ে বিতর্ক শুরু হয়েছিল। যদিও দল ব্যক্তি প্রচারে বিশ্বাসী নয়, তবু মীনাক্ষীর জনপ্রিয়তা স্পষ্ট। এদিকে, বয়সের সীমাবদ্ধতার কারণে আসন্ন DYFI রাজ্য সম্মেলনে মীনাক্ষী ও কলতানকে সরতে হবে। ফলে, নতুন সম্পাদক কে হবেন, তা নিয়ে দলে জোর আলোচনা চলছে।

২০১২ সালে DYFI-এর সম্পাদক হওয়ার পর একাধিক নজরকাড়া আন্দোলন সংগঠিত করেন মীনাক্ষী। রাজ্যের যুব সমাজের কাছে তিনি পরিচিত মুখ হয়ে ওঠেন, বিশেষ করে ২০২১ সালের বিধানসভা নির্বাচনে নন্দীগ্রামে (Nandigram) মমতা বন্দ্যোপাধ্যায়ের (Mamata Banerjee) বিরুদ্ধে লড়াই করার পর। এছাড়া, আরজি কর হাসপাতাল আন্দোলনের (RG Kar Protest) অন্যতম মুখ ছিলেন কলতান দাশগুপ্ত। কিন্তু এবার দলের গঠনতন্ত্র মেনেই তাঁদের জায়গা ছাড়তে হবে।

আরও পড়ুন: IPAC বা অভিষেকের নামে টাকা চাওয়ার অভিযোগ, কী বার্তা দিলেন অভিষেক?

সূত্রের খবর, জুন মাসে মুর্শিদাবাদের (Murshidabad) বহরমপুর (Behrampore) রবীন্দ্র ভবনে (Rabindra Bhavan) DYFI-এর রাজ্য সম্মেলন অনুষ্ঠিত হবে। সেই সম্মেলনেই নতুন নেতৃত্ব ঠিক হবে। বর্তমান রাজ্য সম্পাদক পদে আছেন মীনাক্ষী মুখোপাধ্যায় এবং সভাপতি পদে ধ্রুবজ্যোতি সাহা । তবে কলতান দাশগুপ্ত এবারের রাজ্য কমিটিতে স্থান পাননি। নতুন সম্পাদক নির্বাচনের দৌড়ে ধ্রুবজ্যোতির নাম সামনে আসছে, কারণ তিনি মীনাক্ষী ও কলতানের তুলনায় বয়সে ছোট। যদিও আনুষ্ঠানিকভাবে দল এখনও কিছু জানায়নি।

এক যুব নেতার মতে, “মীনাক্ষী জনপ্রিয়তা পেয়েছেন ঠিকই, কিন্তু বামপন্থীরা ব্যক্তি প্রচারে বিশ্বাসী নয়। পার্টির গঠনতন্ত্র অনুযায়ীই নেতৃত্ব নির্ধারিত হবে।” তবে মীনাক্ষী ও কলতানের ভবিষ্যৎ রাজনৈতিক ভূমিকা নিয়েও আলোচনা চলছে। তাঁদের ট্রেড ইউনিয়ন বা দলের গুরুত্বপূর্ণ পদে আনা হতে পারে বলে সূত্রের খবর।

এই নেতৃত্ব পরিবর্তনের ফলে ডিওয়াইএফআই-এর আন্দোলনশক্তি বজায় থাকবে কিনা, তা নিয়ে প্রশ্ন উঠছে। মীনাক্ষীর নেতৃত্বে DYFI যে গতিতে এগোচ্ছিল, নতুন নেতৃত্ব কি সেই গতিকে ধরে রাখতে পারবে? এই প্রশ্নের উত্তর মিলবে জুনের রাজ্য সম্মেলনের পরই।